CELEX: 32005R1975
Language: hu
Date: 2005-12-02 00:00:00
Title: A Bizottság 1975/2005/EK rendelete ( 2005. december 2. )  5000  tonna rövid lenrost és kenderrost nemzeti garantált mennyiség Dánia, Görögország, Írország, Olaszország és Luxemburg között történő felosztásáról a 2005/2006 gazdasági évre

3.12.2005   
            
            
               HU
            
            
               Az Európai Unió Hivatalos Lapja
            
            
               L 317/9
            
         
      A BIZOTTSÁG 1975/2005/EK RENDELETE
   
   (2005. december 2.)
   5 000 tonna rövid lenrost és kenderrost nemzeti garantált mennyiség Dánia, Görögország, Írország, Olaszország és Luxemburg között történő felosztásáról a 2005/2006 gazdasági évre
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a rostlen és a rostkender piacának közös szervezéséről szóló, 2000. július 27-i 1673/2000/EK tanácsi rendeletre (1) és különösen annak 9. cikkére,
   mivel:
   
               (1)
            
            
               A 245/2001/EK bizottsági rendelet (2) 8. cikkének (1) bekezdése, amely megállapította az 1673/2000/EK rendelet alkalmazásának részletes szabályait, kikötötte, hogy az 5 000 tonna rövid lenrost és kenderrost nemzeti garantált mennyiségként történő felosztását az 1673/2000/EK rendelet 3. cikke (2) bekezdésének b) pontja értelmében el kell végezni a folyó gazdasági év november 16-a előtt.
            
         
               (2)
            
            
               Ebből a célból Dánia és Olaszország elküldte a Bizottsághoz az adásvételi szerződésekkel érintett területekre, a feldolgozási kötelezettségvállalásokra és feldolgozási szerződésekre, valamint a becsült len és kenderszalma és -rost hozamokra vonatkozó információkat.
            
         
               (3)
            
            
               Ezzel szemben Görögországban, Írországban, és Luxemburgban a 2005/2006-os gazdasági évben nem lesz len-, illetve kenderrost-termelés.
            
         
               (4)
            
            
               A szolgáltatott információkból származó becsült termelési adatok alapján az öt érintett tagállamban az össztermelés nem fogja elérni a számukra megállapított 5 000 tonna összmennyiséget, ezért meg kell határozni az alább feltüntetett nemzeti garantált mennyiségeket.
            
         
               (5)
            
            
               Az e rendeletben foglalt intézkedések összhangban vannak a Természetesrost-piaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2005/2006-os gazdasági évre az 1673/2000/EK rendelet 3. cikke (2) bekezdésének b) pontjában foglalt nemzeti garantált mennyiségek felosztása a következő:
   
               —
            
            
               Dánia
            
            
               60 tonna,
            
         
               —
            
            
               Görögország
            
            
               0 tonna,
            
         
               —
            
            
               Írország
            
            
               0 tonna,
            
         
               —
            
            
               Olaszország
            
            
               112 tonna,
            
         
               —
            
            
               Luxemburg
            
            
               0 tonna.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2005. november 16-tól kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. december 2-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 193., 2000.7.29., 16. o. A legutóbb a 393/2004/EK rendelettel (HL L 65., 2004.3.3., 4. o.) módosított rendelet.
   
      (2)  HL L 35., 2001.2.6., 18. o. A legutóbb a 873/2005/EK rendelettel (HL L 146., 2005.6.10., 3. o.) módosított rendelet.